
[bookmark: _GoBack]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ԲՅՈՒՋԵՏԱՅԻՆ ՎԱՐԿ ՏՐԱՄԱԴՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ 
	1. Տարածքային կառավարման և ենթակառուցվածքների նախարարություն
	10.08.2026թ.
N ԴԽ//30528-2026

	Ուսումնասիրելով ««Մերիդիան Հոլդինգ» փակ բաժնետիրական ընկերությանը սուբսիդիա տրամադրելու, «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի № 1910-Ն որոշման մեջ փոփոխություններ կատարելու ու Շրջակա միջավայրի նախարարությանը գումար հատկացնելու մասին» Հայաստանի Հանրապետության կառավարության որոշման նախագիծն (այսուհետ՝ Նախագիծ) ու հաշվի առնելով Ֆինանսատնտեսական նախարարական կոմիտեում որպես լրացուցիչ հարց քննարկված՝ «Մերիդիան Հոլդինգ» փակ բաժնետիրական ընկերությանը (այսուհետ՝ Ընկերություն) սուբսիդիայի տրամադրման հարցի քննարկումը՝ հայտնում ենք հետևյալը․
 Նախագծի 2-րդ կետով Շրջակա միջավայրի նախարարին հանձնարարվում է՝ Հայաստանի Հանրապետության կառավարության 2003 թվականի դեկտեմբերի 24-ի N 1937-Ն որոշմամբ սահմանված կարգի համաձայն Ընկերության հետ կնքել սուբսիդիայի տրամադրման պայմանագիր՝ դրանով սահմանելով, որ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեն 2027 թվականի հունվարի 1-ից սկսած վեց տարվա ընթացքում ձեռք է բերում Կենտրոնի ամբողջ տարածքը լրացուցիչ 70 օրացուցային օր իր հայեցողությամբ տիրապետելու և օգտագործելու իրավունք։ 
Մինչդեռ պետք է նշել, որ Հայաստանի Հանրապետության կառավարության 11․09․2025 թվականի թիվ 1308-Ն որոշման 4-րդ կետի 2-րդ ենթակետով սահմանվել է, որ Ընկերության կողմից մատուցվող ծառայությունների գինը կազմում է 5,775․0 միլիոն դրամ, որը տրամադրվում է միանվագ՝ կանխավճարի տեսքով, որից 3,000.0 միլիոն դրամը կհանդիսանա 2025 թվականի սեպտեմբերից մինչև 2026 թվականի դեկտեմբերի 31-ն ընկած ժամանակահատվածի համար Ընկերության կողմից մատուցված ծառայությունների վճար, իսկ 2,775․0 միլիոն դրամը (COP 17-ի ավարտից հետո)՝ հետագա 6 տարիների ընթացքում 200 օր Հայաստանի Հանրապետության կառավարության հայտերի հիման վրա՝ որպես միջոցառումների կազմակերպման ծառայությունների մատուցման կանխավճար։ Ընդ որում, տարածքից 1 ք․մ տրամադրման օրական արժեքը կազմում է 462,5 ՀՀ դրամ և տարածքն օգտագործվում է քմ/օր սկզբունքով։ Հետևաբար անհրաժեշտ ենք համարում՝
1.  նոր կանխավճարի արժեքի և տրամադրվող բյուջետային վարկի զեղչված մասի գումարի (ըստ Ֆինանսների նախարարության տրամադրած հաշվարկի) չափով ավելացնել հետագա ծառայությունների մատուցման առավելագույն տարիների և օրերի քանակը՝ արդեն իսկ կնքված պայմանագրին համապատասխան համամասնությամբ՝ անփոփոխ թողնելով 1քմ տրամադրման օրական արժեքը։ 
2. չնայած, որ գործող պայմանագրում չկա որևէ արգելք պատվիրատուի կողմից իրեն հասանելի օրերի օգտագործման իրավունքը երրորդ անձանց, այդ թվում` հատուցելի եղանակով փոխանցելու վերաբերյալ, այնուամենայնիվ, առաջարկում ենք պայմանագրով սահմանել նոր կետ՝ պատվիրատուին վերապահելով պայմանագրի առարկա տարածքն օգտագործման իրավունքով երրորդ անձին փոխանցելու իրավասություն, այդ թվում՝ հատուցելի եղանակով։
Վերոգրյալի հիմքով՝ առաջարկում ենք Նախագծի 2-րդ կետի փոխարեն Հայաստանի Հանրապետության կառավարության 11․09․2025 թվականի թիվ 1308-Ն որոշման 4-րդ կետի 2-րդ ենթակետով սահմանված՝ «200» օրերի թիվը փոխարինել համապատասխան օրերի թվով, որպիսի պայմաններում փոփոխության կենթարկվի նաև պայմանագրի համապատասխան դրույթները։
	Ընդունվել է։ Որոշման նախագիծը լրամշակել է ամբողջությամբ և կառուցվածքով, հաշվի առնելով նաև ներկայացված դիրքորոշումը։

	2. Տարածքային կառավարման և ենթակառուցվածքների նախարարություն
	11.08.2026թ.
N ԴԽ//30534-2026

	Հայտնում ենք, որ «Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Հայաստանի Հանրապետության պետական բյուջեից բյուջետային վարկ տրամադրելու մասին» ՀՀ կառավարության որոշման նախագծի վերաբերյալ 2026 թվականի օգոստոսի 10-ի թիվ ԴԽ//30528-2026 գրությամբ ներկայացվել է ՀՀ ՏԿԵ նախարարության դիրքորոշումը։
	Ընդունվել է ի գիտություն։

	3. Կադաստրի կոմիտե
	12.08.2026թ.
N  ՍԹ/17196-2026

	Հիմք ընդունելով ՀՀ վարչապետի աշխատակազմի ղեկավարի 2026 թվականի օգոստոսի 7-ի N 02/16.5/26971-2026 և 2026 թվականի օգոստոսի 11-ի 
N 02/16.5/27197-2026 գրությունները՝ հայտնում ենք, որ ««Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Հայաստանի Հանրապետության պետական բյուջեից բյուջետային վարկ տրամադրելու մասին» ՀՀ կառավարության որոշման նախագծի վերաբերյալ առաջարկություններ չունենք:
	Ընդունվել է ի գիտություն։

	4. Ֆինանսների նախարարություն
	12.08.2026թ.
N 01/9-2/21557-2026

	Հաշվի առնելով Ընկերության սահմանափակ ֆինանսական ներուժը և պարտքային բեռի առկա մակարդակը՝ բյուջետային վարկի տրամադրումը լրացուցիչ ֆինանսական միջոցների ներգրավման նպատակով համարում ենք ռիսկային:
Առաջարկում ենք Նախագծով սահմանափակվել այն կարգավորմամբ, որ քաղ. Երևան, Ոսկերիչների 1 հասցեում գտնվող անշարժ գույքը հաջորդող գրավ է` առանց հերթի վկայակոչման և դրա մասով հետագա կարգավորման, միևնույն ժամանակ գրավի մասով նախապատմությանը անդրադառնալ Նախագծի հիմնավորմամբ:
Առաջարկում ենք գնահատել փաթեթի շրջանակներում ներկայացված Ընկերության տարածքում միջազգային չափորոշիչներին համապատասխան լայնածավալ շինարարական և բարեկարգման աշխատանքների ընդհանուր արժեքը, ինչպես նաև տրամադրել 1.1 մլրդ դրամի հաշվարկ հիմնավորումները։
Նախագծի վերաբերյալ առաջարկում ենք հետևյալ խմբագրական բնույթի փոփոխությունները.
-- Նախագծի 1-ին կետով սահմանված բյուջետային վարկի գումարի թվային և տեքստային արտահայտությունները համապատասխանեցնել միմյանց:
- Նախագծի 1–ին կետում շարադրված «բյուջետային վարկ» բառերից հետո ավելացնել «ՀՀ 2026թ. պետական բյուջեով նախատեսված ՀՀ կառավարության պահուստային ֆոնդից» բառերով, ինչպես նաև ճշտել որոշման նախագծին կից թիվ 5,6 և 7-րդ հավելվածները՝ հատկացվող գումարները արտահայտելով բացասական նշանով:
- Քանի որ բյուջետային վարկը տրամադրվում է ՀՀ կառավարության պահուստային ֆոնդից, առաջարկում ենք N 1, 2, 5, 6 և 7 Հավելվածներում «1.128.380,7» թիվը գրել բացասական նշանով, իսկ N 3-4 Հավելվածներում՝ «(1.128.380,7)» թիվը՝ դրական նշանով։
Ֆինանսների նախարարության կողմից տրամադրվել է եզրակացություն  բյուջետային վարկի հիմնավորվածությունն ու համապատասխանությունը հանրային քաղաքականության նպատակների վերաբերյալ
	Չի ընդունվել։ Հատկացվող վարկն ապահովված է գրավով, ինչը նվազեցնում է ռիսկերը։


Չի ընդունվել։ Նախագծի հիմնավորման մեջ նախապատմությունը ներկայացված է։




Պարզաբանում։ Որոշման նախագծով նախատեսված 1.1 մլրդ դրամի հաշվարկ հիմնավորումները կցվում է։  Որոշման նախագծով նախատեսված 1.1 մլրդ դրամի հաշվարկ հիմնավորումները կցվում է (տեղեկանք տրված «Մերիդաին Հոլդինգ» ՓԲԸ-ի կողմից՝ ստորագրված տնօրենի, հիմնադրի և ֆինանսական հսկողի կողմից)։
Ընդունվել է։ Կատարվել է համապատասխան շտկումները։















Ընդունվել է ի գիտություն։

	5. Արդարադատության նախարարություն
	12.08.2026թ.
N /27.4/42987-2026

	Նախագծի վերնագիրը չի համապատասխանում նախագծի բովանդակությանը, քանի որ Նախագծի 2-րդ կետով փոփոխություն է նախատեսվում նաև Հայաստանի Հանրապետության կառավարության 2025 թվականի սեպտեմբերի 11-ի N 1308-Ն որոշման մեջ, մինչդեռ նշված որոշումը նախագծի վերնագրում ներառված չէ, ուստի անհրաժեշտ է համապատասխանեցնել նախագծի վերնագիրը դրա կարգավորման առարկային։
Նախագծի 1-ին կետի 4-րդ ենթակետում առկա է հակասություն, քանի որ նույն դրույթում գրավը բնորոշվում է որպես «հաջորդող (երրորդ) գրավ», իսկ այնուհետև նախատեսվում է նույն գույքը գրավադրել Հայաստանի Հանրապետության օգտին «հաջորդող (երկրորդ) գրավի իրավունքով»։ Անհրաժեշտ է հստակեցնել գրավի հերթականությունը, կամ ներկայացնել համապատասխան պարզաբանումներ։
Նախագծի 1-ին կետի 1-ին և 3-րդ ենթակետերի համադրությամբ հստակ չէ բյուջետային վարկի ժամկետի և դրա մարման ժամանակահատվածի հարաբերակցությունը, քանի որ մի կողմից սահմանվում է վարկը 120 ամսում մարելու պայման, իսկ մյուս կողմից՝ մարումների մեկնարկը նախատեսվում է վարկի տրամադրման ամսվան հաջորդող 36-րդ ամսից։ Անհրաժեշտ է հստակեցնել՝ 120 ամիսը վերաբերում է վարկի ընդհանուր ժամկետին, թե փաստացի մարման ժամանակահատվածին։
Նախագծի 1-ին կետի 3-րդ ենթակետում «տոկոսագումարների և մայր գումարի մարումները կատարվում են ... հավասարաչափ վճարումներով» ձևակերպումը կարող է չապահովել մարման մեխանիզմի բավարար որոշակիություն, քանի որ նույն դրույթով նախատեսվում է նաև վարկի տրամադրման օրվանից մինչև 36-րդ ամիսը հաշվեգրված տոկոսագումարների վճարումը առաջին վճարման հետ միասին։ Անհրաժեշտ է հստակ տարանջատել մայր գումարի և տոկոսագումարների մարման կարգը և սահմանել դրանց հաշվարկման ու վճարման հստակ մեխանիզմը։
Նախագծի 2-րդ կետում կիրառված «հետագա 8 տարիների ընթացքում 400 օր» ձևակերպումը իրավական որոշակիության տեսանկյունից հստակ չէ, քանի որ պարզ չէ՝ նշված 400 օրը վերաբերում է ամբողջ ութամյա ժամանակահատվածին, ինչպես է հաշվարկվում ծառայությունների մատուցման օրերի քանակը, և որն է ութամյա ժամկետի հաշվարկման մեկնարկային պահը։ Անհրաժեշտ է նշված դրույթը վերաձևակերպել այնպես, որ ծառայությունների մատուցման ծավալը և ժամկետը հստակ որոշելի լինեն։
Նախագծի 2-րդ կետում 4 775 000.0 հազար դրամը որպես հետագա ժամանակահատվածում մատուցվելիք ծառայությունների «կանխավճար» սահմանելիս անհրաժեշտ է հստակեցնել դրա օգտագործման, հաշվանցման և վերադարձի կարգը, այդ թվում՝ այն դեպքերը, երբ համապատասխան ծառայությունները չեն մատուցվում, պայմանագիրը վաղաժամկետ դադարեցվում է կամ կանխավճարի ամբողջ գումարը չի իրացվում նախատեսված ժամանակահատվածում, որպեսզի ապահովվի պետական միջոցների օգտագործման իրավական հստակությունը։
Նախագծի 4-րդ կետում առկա է տեխնիկական բնույթի վրիպակ՝ ««Հայաստանի Հանրապետության 2026 թվականի պետական բյուջեի մասին» օրենքի օրենքի 2-րդ հոդվածի» ձևակերպմամբ, որը անհրաժեշտ է խմբագրել՝ հանելով կրկնվող «օրենքի» բառը։
	Ընդունվել է։ Որոշման նախագծից 2-րդ կետը հանվել է։






Ընդունվել է։ Որոշման նախագծից 1-ին կետի 4-րդ ենթակետից հանվել են «երկրորդ» և «երրորդ» բառերը։






Պարզաբանում։ Վարկի տրամադրման ընդհանուր ժամկետը որոշմամբ նախատեսված է 120 ամիս և տրամադրման ամսվան հաջորդող 36-րդ ամսից սկսած նախատեսվում է հավասարաչափ վճարումներ։





Ընդունվել է։ Որոշման նախագծից 1-ին կետի 3-րդ ենթակետից հանվել է «մինչև» բառը։








Ընդունվել է։ Որոշման նախագծից 2-րդ կետը հանվել է։







Ընդունվել է։ Որոշման նախագծից 2-րդ կետը հանվել է։








Ընդունվել է։ Որոշման նախագծում կատարվել է խմբագրում։

	6. Տարածքային կառավարման և ենթակառուցվածքների նախարարություն
	12.08.2026թ.
N ԴԽ//30891-2026

	Առաջարկում է Նախագծի 2-րդ կետը հանել հաշվի առնելով, որ ՀՀ կառավարության 2025 թվականի սեպտեմբերի 11-ի N 1308-Ն որոշման մեջ արդեն իսկ նախատեսվում է ««Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում փոփոխություն, Հայաստանի Հանրապետության կառավարության 2025 թվականի դեկտեմբերի 25-ի  N 1910-Ն և 2025 թվականի սեպտեմբերի 11-ի N 1308-Ն որոշումներում փոփոխություններ և լրացումներ կատարելու, համաձայնագրին հավանություն տալու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագծով համապատասխան փոփոխություն կատարել։

	Ընդունվել է։ Որոշման նախագծից 2-րդ կետը հանվել է։

	7. Ֆինանսների նախարարություն
	12.08.2026թ.
N 01/9-2/21723-2026

	Համաձայն Ֆինանսների նախարարության Եզրակացության, կրկին անգամ հայտնում ենք, որ Ընկերությանը բյուջետային վարկի տրամադրումը գնահատվել է ռիսկային:
Նախագծի 1-ին կետի 4-րդ ենթակետով նախատեսվում է սահմանել, որ «Մերիդիան» էքսպո կենտրոնի կառուցման նպատակով Ընկերությանը տրամադրվող բյուջետային վարկի համար որպես վարկային պարտավորության ապահովման միջոց ընդունվում է Ընկերությանը սեփականության իրավունքով պատկանող՝ քաղ. Երևան, Ոսկերիչների 1 հասցեում գտնվող գույքը (սեփականության վկայական՝ 06102025-01-0112 (գաղտնաբառ՝ HNXB4S3YPXIG), գրավի իրավունքի գրանցման վկայական՝ 10112023-01-0081 (գաղտնաբառ՝ RJSBMC1WWAR) և հաջորդող գրավի իրավունքի գրանցման վկայական՝ 25092025-01-0002 (գաղտնաբառ՝ 6MHILRIVNJNI)) անշարժ գույքի հաջորդող (երրորդ) գրավը։ Ընկերությունը պարտավորվում է մինչև 2027 թվականի հունվարի 31-ը սույն կետում նշված գրավի առարկան գրավադրել հօգուտ Հայաստանի Հանրապետության՝ հաջորդող (երկրորդ) գրավի իրավունքով։ 
Հարկ է նշել, որ նույն ապահովման միջոցը հաջորդող (երրորդ) գրավ է հանդիսանում նաև Ընկերությանը ՀՀ կառավարության 27.05.2026թ. N 762-Ն որոշմամբ տրամադրված բյուջետային վարկի շրջանակներում։ Ընդ որում 04.06.2026թ. Ընկերության և ՖՆ միջև կնքված հիպոթեքային պայմանագրի 2.4 կետով Ընկերությունը պարտավորվել է մինչև 2027 թվականի հունվարի 31-ը գրավի առարկան գրավադրել հօգուտ ՀՀ-ի հաջորդող (երկրորդ) գրավի իրավունքով: Հետևաբար առաջարկում ենք Նախագծով սահմանափակվել այն կարգավորմամբ, որ քաղ. Երևան, Ոսկերիչների 1 հասցեում գտնվող անշարժ գույքը հաջորդող գրավ է` առանց հերթի վկայակոչման և դրա մասով հետագա կարգավորման, միևնույն ժամանակ գրավի մասով նախապատմությանը անդրադառնալ Նախագծի հիմնավորմամբ:
 Այս կապակցությամբ, առաջարկում ենք Նախագծի 1-ին կետի 4-րդ ենթակետը խմբագրել և շարադրել հետևյալ բովանդակությամբ.
«4) որպես վարկային պարտավորության ապահովման միջոց ընդունվում է ընկերությանը սեփականության իրավունքով պատկանող՝ քաղ. Երևան, Ոսկերիչների 1 հասցեում գտնվող գույքը (սեփականության վկայական՝ 06102025-01-0112 (գաղտնաբառ՝ HNXB4S3YPXIG), գրավի և հաջորդող գրավի իրավունքի գրանցման վկայականներ՝ 10112023-01-0081 (գաղտնաբառ՝ RJSBMC1WWAR), 25092025-01-0002 (գաղտնաբառ՝ 6MHILRIVNJNI), 04062026-01-0263 (գաղտնաբառ՝ 2NSUQTA6RYR7)),  անշարժ գույքի հաջորդող գրավը։»:
Առաջարկում ենք Նախագծի 2-րդ կետով ներկայացված առաջարկությունը հանել և այն տեղայնացնել Ձեր 12.08.2026թ. N 1/06.2.1/7208-2026 գրությամբ ներկայացված ՀՀ կառավարության «Հայաստանի Հանրապետության 2026 թվականի պետական բյուջեի մասին» օրենքում փոփոխություն, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն և 2025 թվականի սեպտեմբերի 11-ի N1308-Ն որոշումներում փոփոխություններ և լրացումներ կատարելու, համաձայնագրին հավանություն տալու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» որոշման նախագծում:
	Չի ընդունվել։ Հատկացվող վարկն ապահովված է գրավով, ինչը նվազեցնում է ռիսկերը։


Ընդունվել է։ Որոշման նախագծի 1-ին կետի 4-րդ ենթակետը խմբագրվել է։







































Ընդունվել է։ Որոշման նախագծի 2-րդ կետը հանվել է։




